CELEX: 52019PC0600
Language: el
Date: 2019-07-02
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της απόφασης (ΕΕ) 2019/276 όσον αφορά προσαρμογές των ποσών που κινητοποιήθηκαν από τον μηχανισμό ευελιξίας για το 2019 για τη μετανάστευση, τις εισροές προσφύγων και τις απειλές κατά της ασφάλειας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 2.7.2019
            COM(2019) 600 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την τροποποίηση της απόφασης (ΕΕ) 2019/276 όσον αφορά προσαρμογές των ποσών που κινητοποιήθηκαν από τον μηχανισμό ευελιξίας για το 2019 για τη μετανάστευση, τις εισροές προσφύγων και τις απειλές κατά της ασφάλειας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               
                  Το Ευρωπαϊκό Κοινοβούλιο και το Συμβούλιο αποφάσισαν, στις 12 Δεκεμβρίου 2018, να κινητοποιήσουν τον μηχανισμό ευελιξίας για ποσό ύψους 1 164 εκατ. EUR: 179 εκατ. EUR για τον υποτομέα 1α Ανταγωνιστικότητα για την ανάπτυξη και την απασχόληση με σκοπό την ενίσχυση των προγραμμάτων καίριας σημασίας για την ανταγωνιστικότητα (δηλαδή των προγραμμάτων «Ορίζων2020» και «Erasmus +») και 985,6 εκατ. EUR για τον τομέα 3, όπως πρότεινε η Επιτροπή. 
               
            
            
               Η Επιτροπή υποβάλλει σήμερα το σχέδιο διορθωτικού προϋπολογισμού αριθ. 4/2019
                  1
                το οποίο περιλαμβάνει μειώσεις στο επίπεδο των πιστώσεων ανάληψης υποχρεώσεων για αμφότερους, τον υποτομέα 1α και τον τομέα 3, και ως εκ τούτου μειώνει την ανάγκη για τη χρήση του μηχανισμού ευελιξίας. Η παρούσα πρόταση συνοδεύει το εν λόγω ΣΔΠ και αποσκοπεί στην ανάλογη προσαρμογή των ποσών που κινητοποιήθηκαν από τον μηχανισμό ευελιξίας, με παράλληλη τήρηση του σκοπού της κινητοποίησης. 
            
            
               Η κατόπιν της προσαρμογής κινητοποίηση του μηχανισμού ευελιξίας θα ανέλθει σε 1 090 εκατ. EUR (από 1 164 εκατ. EUR), εκ των οποίων 160 εκατ. EUR για τον υποτομέα 1α και 930 εκατ. EUR για τον τομέα 3.
            
            
               Η προτεινόμενη απόφαση κινητοποίησης θα τροποποιήσει την απόφαση (ΕΕ) 2019/276 της 12ης Δεκεμβρίου 2018
                  2
               .
            
            
               Οι ενδεικτικές πιστώσεις πληρωμών που αντιστοιχούν στην προτεινόμενη μειωμένη κινητοποίηση του μηχανισμού ευελιξίας παρουσιάζονται στον κατωτέρω πίνακα:
            
            
               (σε εκατ. ευρώ, σε τρέχουσες τιμές)
            
            
                     
                        Έτος
                     
                  
                  
                     
                        Πιστώσεις πληρωμών για την κινητοποίηση του μηχανισμού ευελιξίας το 2019
                     
                  
               
                     
                        2019
                     
                  
                  
                     
                        511,5
                     
                  
               
                     
                        2020
                     
                  
                  
                     
                        242,3
                     
                  
               
                     
                        2021
                     
                  
                  
                     
                        126,3
                     
                  
               
                     
                        2022
                     
                  
                  
                     
                        132,0
                     
                  
               
                     
                        2023
                     
                  
                  
                     
                        78,3
                     
                  
               
                     
                        Σύνολο
                     
                  
                  
                     
                        1 090,4
                     
                  
               
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την τροποποίηση της απόφασης (ΕΕ) 2019/276 όσον αφορά προσαρμογές των ποσών που κινητοποιήθηκαν από τον μηχανισμό ευελιξίας για το 2019 για τη μετανάστευση, τις εισροές προσφύγων και τις απειλές κατά της ασφάλειας
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  3
               , και ιδίως το σημείο 12,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Ο μηχανισμός ευελιξίας προορίζεται για τη χρηματοδότηση σαφώς προσδιορισμένων δαπανών οι οποίες δεν θα μπορούσαν να χρηματοδοτηθούν στο πλαίσιο των διαθέσιμων ανώτατων ορίων για έναν ή περισσοτέρους άλλους τομείς.
            
            
               (2)Το ανώτατο όριο του ετήσιου ποσού που είναι διαθέσιμο για τον μηχανισμό ευελιξίας ανέρχεται σε 600 000 000 EUR (σε τιμές του 2011), όπως ορίζεται στο άρθρο 11 του κανονισμού (ΕΕ, Ευρατόμ) αριθ. 1311/2013 του Συμβουλίου
                  4
               , και αυξάνεται, κατά περίπτωση, με τα καταργηθέντα ποσά τα οποία γίνονται διαθέσιμα σύμφωνα με το δεύτερο εδάφιο της παραγράφου 1 του εν λόγω άρθρου. 
            
            
               (3)Στις 12 Δεκεμβρίου 2018 το Ευρωπαϊκό Κοινοβούλιο και το Συμβούλιο εξέδωσαν την απόφαση (ΕΕ) 2019/276
                  5
                για την κινητοποίηση του μηχανισμού ευελιξίας για το οικονομικό έτος 2019 πέραν του ανώτατου ορίου του υποτομέα 1α (Ανταγωνιστικότητα για την ανάπτυξη και την απασχόληση) με το ποσό των 178 715 475 EUR με σκοπό την ενίσχυση των προγραμμάτων καίριας σημασίας για την ανταγωνιστικότητα και πέραν του ανώτατου ορίου του τομέα 3 (Ασφάλεια και ιθαγένεια) με το ποσό των 985 629 138 EUR με σκοπό τη χρηματοδότηση μέτρων στον τομέα της μετανάστευσης, των προσφύγων και της ασφάλειας.
            
         
         
            
               (4)Το σχέδιο διορθωτικού προϋπολογισμού αριθ. 4/2019
                  6
                περιλαμβάνει μειώσεις στο επίπεδο των πιστώσεων ανάληψης υποχρεώσεων για αμφότερους, τον υποτομέα 1α και τον τομέα 3, και ως εκ τούτου μειώνει την ανάγκη για τη χρήση του μηχανισμού ευελιξίας. Επομένως, είναι αναγκαίο να προσαρμοστούν αναλόγως τα ποσά που κινητοποιήθηκαν από τον μηχανισμό ευελιξίας για το 2019. Είναι επίσης αναγκαίο να προσαρμοστεί η αναμενόμενη πορεία των πληρωμών. 
            
            
               (5)Συνεπώς, η απόφαση (ΕΕ) 2019/276 πρέπει να τροποποιηθεί ανάλογα.
            
            
               (6)Η κινητοποίηση του μηχανισμού ευελιξίας εγκρίνεται ταυτόχρονα με την τροποποίηση του προϋπολογισμού του 2019, δεδομένου ότι επιτρέπει τη χρηματοδότηση ορισμένων δράσεων επιπλέον του εκάστοτε ανώτατου ορίου του πολυετούς δημοσιονομικού πλαισίου. Για να εξασφαλιστεί η συνοχή με την εν λόγω τροποποίηση, η παρούσα απόφαση θα πρέπει να αρχίσει να ισχύει την ημέρα της έκδοσής της.
            
            
                     
                  
                  
                     
                  
               
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Το πρώτο εδάφιο της παραγράφου 1 του άρθρου 1 της απόφασης (ΕΕ) 2019/276 τροποποιείται ως εξής: το ποσό των «178 715 475 EUR» αντικαθίσταται από το ποσό των «160 195 475 EUR» και το ποσό των «985 629 138 EUR» αντικαθίσταται από το ποσό των «930 188 138 EUR». Στο πρώτο εδάφιο της παραγράφου 2, τα στοιχεία α) έως ε) αντικαθίστανται από το ακόλουθο κείμενο:
            
            
               «α)
                     511 468 976 EUR το 2019·
            
            
               β)
                     242 308 256 EUR το 2020·
            
            
               γ)
                     126 300 853 EUR το 2021·
            
            
               δ)
                     131 990 641 EUR το 2022·
            
            
               ε)
                     78 314 887 EUR το 2023.»
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  
                        COM(2019) 610 της 2.7.2019.
               
               
                  
                     (2)
                  
                        ΕΕ L 54 της 22.2.2019, σ. 3.
               
               
                  
                     (3)
                  
                        ΕΕ C 373 της 20.12.2013, σ. 1.
               
               
                  
                     (4)
                  
                        Κανονισμός (EE, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
               
               
                  
                     (5)
                  
                        Απόφαση (ΕΕ) 2019/276 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2018, σχετικά με την κινητοποίηση του μηχανισμού ευελιξίας για την ενίσχυση προγραμμάτων καίριας σημασίας για την ανταγωνιστικότητα της ΕΕ και για τη χρηματοδότηση άμεσων δημοσιονομικών μέτρων για την αντιμετώπιση των συνεχιζόμενων προκλήσεων στον τομέα της μετανάστευσης, των εισροών προσφύγων και των απειλών κατά της ασφάλειας (ΕΕ L 54 της 22.2.2019, σ. 3).
               
               
                  
                     (6)
                  
                        COM(2019) 610 της 2ας Ιουλίου 2019.